Prefixo de-

O prefixo de- ye un prefixo latino present sobre tot en cultismos en luengas romances como l'aragonés, encara que tamién en unas poquetas parolas patrimonials que provienen de parolas latinas con este prefixo (degollar). Tien un significau d'aleixamiento, privación. Seguntes Manuel Alvar en a prefixación verbal puet tener un significau contrario a lo de lo verbo prefixau, pero tamién puet dar una valua intensificadora. Manuel Alvar y Bernard Pottier: Morfología histórica del español. Editorial Gredos, 1983. p 350. Esta valua intensificadora se vei a sobén en verbos que indican cierta perda, baixada u negatividat. Tamién se presenta en a prefixación nominal, sobre tot en sustantivos relacionaus con verbos con este prefixo.

En aragonés historicament s'ha tendiu a confundir con os prefixos des- y es-. Con tot y con ixo belunas d'as parolas con prefixo des- pueden tener orichen en combinacions con os dos prefixos chuntos DE-+EX- en latín.

Los cultismos, semicultismos y parolas patrimonials con prefixo de- presentan en popularment en aragonés diferents variants vulgarizadas, sobre tot en aragonés meridional. Por eixemplo de defender tenemos a forma vulgarizada esfender, minoritaria en as parlas altoaragonesas tanto en relación a defender como a l'atra forma intermeya desfender, (que se troba en cheso y part d'o ribagorzano).

 Prefixación verbal con de- 
Os verbos con prefixo de- se distribuyen en:

 Valura d'acción contraria 
Eixemplos de verbos con accion contraria a lo verbo no prefixau son:
Defender.
Deposar. Cronica de Sant Chuan d'a Penya

 Valura d'intensificar una acción negativa 
Eixemplos de verbos con acción intensificada con respecto a lo verbo ni prefixau son:
Denegar.
Devenir.

 Prefixación nominal con de- 
Eixemplos de sustantivos con prefixo de- son:
Defallimiento, derivau de defallir.
Defensa, participio d'o verbo latino DEFENDERE. A parola patrimonial que se'n deriva ye defesa.
Denegación, derivau de denegar.
Departimiento, derivau de departir.
Desierto, Libro d'el Trasoro Libro d'as Marabillas d'o Mundo derivau d'o participio latino DESERTUS, d'o verbo DESERERE ("ixublidar", "abandonar").

 Referencias 

 Bibliografía 
 Francho Nagore Laín: El aragonés del siglo XIV según el texto de la Crónica de San Juan de la Peña. Colección de estudios altoaragoneses, 48. Intitución Fernando el Católico, 2003. p 575-576.

Categoría:Prefixos cultos en aragonés